Vello Varik
Vello Varik (sündinud 25. juulil 1937 Leisis Saaremaal) on Eesti spordipedagoog. Lõpetas 1957 Tallinna 21. Keskkooli ning 1962 kehalise kasvatuse ja laulmise õpetajana Tallinna Pedagoogilise Instituudi. Sportima hakkas keskkoolis Bernhard Lillemäe ja Raimund Pundi suunamisel. Võitnud Eesti meistrivõistlustel TPedI meeskonnas käsipallis ja kaheksapaadil sõudmises hõbeda. Kuulunud Kalevisse.